برنت مارکالی نفتین بوشقا قیمتی، نفت ایخراج ائدن اؤلکه‌لر تشکیلاتی‌نین (اوپک) وین-ده کئچیردیگی ییغینجاق سونراسی 50 دو‌لارین اوزرینده سیر ائدیر.
اوپک-ده وئریلن آچیقلامادا، اوپک عضو‌لری و اوپک-ه عضو اولمایان آذربایجان، برازیلیا، قازاخیستان، مکزیکا، عمان و روسیا فدراسیونونون ایشتیراکی ایله 28-29 اوکتوبردا اوست سویه‌لی اورتاق توپلانتی تشکیل ائدیله‌جگینی قئید ائدیلدی.
اتریش-ین پایتاختی وین-ده کئچیریلن، اوپک عضو و اوپک-ه عضو اولمایان اؤلکه‌لرین قاتیلدیغی ییغینجاقدا، دانیشما توپلانتی لارینا نوامبر آیی ایچری‌سینده داوام ائدیلمه‌سی قرارلاشدیریلدی.
جمع  گونو 49،3 دول‌لارا قدر گئریلمه‌سی‌نین آردین‌دان یوکسلیشه کئچن و هفته‌نی 50،7 دو‌لاردان تاماملایان برنت مارکالی نفتین بوشقا قیمتی، اوپک توپلانتسی سونراسی، بو گون اوفوقی بیر سیر ایزلییر.
برنت مارکالی نفتین بوشقا قیمتی، 50،6 دول‌لاردان عملیات گؤررکن، باتی تگزاس مارکالی نفتین بوشقا قیمتی ایسه 48،42 دول‌لار سویه‌لرین‌دن آلیجی تاپیر.
